Lausunto rahankeräyslain uudistamisesta – Electronic Frontier Finland – Effi ry
Lausunnot, Yleinen / By Leena Romppainen / 29.11.2013 29.11.2013
Effin käsityksen mukaan rahankeräyksissä ns. Ruotsin malli on ollut toimiva: Ruotsissa byrokratian vähyydestä on hyviä kokemuksia. Sama toimii myös mm. Saksassa. Huomattakoon myös, että otakantaa.fi-sivuston kyselyssä suomalaiset olivat valmiita vapauttamaan rahankeräystoimintaa melko paljonkin: “Vastaajista 85 % katsoi, että kaikilla tulisi olla oikeus toimeenpanna rahankeräys vapaasti, jos keräyksen tarkoitus on yhteiskunnallisesti hyväksyttävä.” [1] Effi kannattaa myös avoimuutta ja läpinäkyvyyttä rahaa keräävien tahojen toiminnassa ylipäänsä, ja erityisesti keräyskulujen osalta.